laion/Wikipedia-Exotic huggingface dataset:
კეიტ ჰადსონი

კეიტ გერი ჰადსონი (ინგლ. Kate Garry Hudson; დ. 19 აპრილი, 1979) — ამერიკელი მსახიობი, მწერალი და ბიზნესმენი. დაიბადა 1979 წლის 19 აპრილს ლოს-ანჯელესში, კალიფორნიის შტატში, ოსკარის მფლობელი მსახიობის, გოლდი ჰონისა და მომღერალ ბილი ჰადსონის ოჯახში. 18 თვის იყო იგი, როდესაც დედ-მამა ერთმანეთს გაეყარნენ. კეიტი და მისი უფროსი ძმა, ოლივერ ჰადსონი დედამ და მისმა მეგობარმა მამაკაცმა მსახიობმა, კურტ რასელმა გაზარდეს. 1997 წელს ჰადსონმა დაამთავრა კროსროუდის კოლეჯი, თუმცა მან ნიუ-იორკის უნივერსიტეტში სწავლას სამსახიობო კარიერა არჩია. მისი დებიუტი კინოში შედგა 1998 წელს, დრამატულ ფილმში „Desert Blue“. სახელი გაითქვა ფილმით „თითქმის ცნობილი“ (2000), რისთვისაც მიიღო ოქროს გლობუსის ჯილდო და ოსკარის ნომინაცია საუკეთესო მსახიობი ქალისთვის მეორეხარისხოვან როლში. მისი სხვა ცნობილი ფილმებია: „როგორ მოვიშოროთ თაყვანისმცემელი 10 დღეში“ (2003), „მოდური დედიკო“ (2004), „სხვენის გასაღები“ (2005), „მე, შენ და დიუპრე“ (2006), „სულელების ოქრო“ (2008), „პატარძლების ომი“ (2009), „ცხრა“ (2009), „დიფვოთერ ჰორიზონი“ (2016), „დედის დღე“ (2016) და „მარშალი“ (2017). 2013 წელს ჰადსონმა, რამდენიმე ადამიანთან ერთად დააარსა კომპანია Fabletics, რომელიც დაკავებულია ქალის სპორტული სამოსის გაყიდვებით.2016 წელს გამოსცა პირველი წიგნი „Pretty Happy: Healthy Ways to Love Your Body“, ხოლო 2017 წელს მეორე წიგნი — „Pretty Fun: Creating and Celebrating a Lifetime of Tradition“. შეგიძლიათ იხილოთ მედიაფაილები თემაზე „კეიტ ჰადსონი“ ვიკისაწყობში. კეიტ ჰადსონი კინოფილმების ინტერნეტ-მონაცემთა ბაზაში კეიტ ჰადსონი — Rotten Tomatoes კეიტ ჰადსონი — People კეიტ ჰადსონი — Hello Magazine ↑ 1.0 1.1 Kate Hudson Biography (1979–). FilmReference.com. ციტირების თარიღი: July 12, 2010. ↑ 2.0 2.1 „Kate Hudson finds success fun, but hard earned“. China Daily. 13 ივლისი, 2006. ციტირების თარიღი: 12 ივლისი, 2006. შეამოწმეთ თარიღის პარამეტრი |accessdate= და |date=-ში (დახმარება) ↑ Gina Hall. (May 8, 2014) Kate Hudson throws down against Lululemon. American City Business Journals. ციტირების თარიღი: 7 იანვარი, 2015. ↑ Kilcooley-O'Halloran, Scarlett. (August 22, 2014) Kate Hudson: Giving Women What They Want. Vogue. დაარქივებულია ორიგინალიდან — იანვარი 11, 2015. ციტირების თარიღი: 7 იანვარი, 2015. ↑ Hudson, Kate (2016). Pretty Happy: Healthy Ways to Love Your Body. HarperCollins. ISBN 978-0-06-243424-1.
საცავი (2021 წლის ფილმი)

„საცავი“ (ინგლ. The Vault; თავდაპირველად — Way Down) — 2021 წლის ესპანური მოქმედებითი-სათავგადასავლო ფილმი. მთავარ როლებში მონაწილეობენ: ფრედი ჰაიმორი, ასტრიდ ბერჟე-ფრისბი, სემ რაილი, ლიამ კანინჰემი, ლუის ტოსარი, აქსელ შტაინი, ხოსე კორონადო და ფამკე იანსენი. გაერთიანებულ სამეფოში მცხოვრები გენიოსი ინჟინერი სახელად ტომი, რომელმაც სასწავლებელი ახლახან დაამთავრა, დაინტერესდება ესპანეთის ბანკით, რომლის საცავიც 100 წელზე დიდი ხნის წინ ააშენეს. საცავს არ გააჩნია სტრუქტურული გეგმა და მისი უსაფრთხოების სისტემა მოიცავს მიწისქვეშა მდინარეს, რომელიც მას გატეხვის შემთხვევაში წყლით ავსებს. როცა ტომი გაიგებს, რომ ლეგენდარულ დაკარგულ საგანძურს ბანკის საცავში 10 დღის განმავლობაში შეინახავენ, ის ბანკში შესაჭრელად ხელოვნების ნიმუშებით მოვაჭრე ვოლტერ „კანინჰემთან“ ერთად კარგად გათვლილ გეგმას შეიმუშავებს. ბანკში შესაჭრელად მათ მხოლოდ 90 წუთი აქვთ, როცა ბანკის პერსონალი 2010 წლის მსოფლიო საფეხბურთო ჩემპიონატის ყურებით იქნება გართული, რასაც ესპანეთის ბანკის წინ მდებარე უზარმაზარ ეკრანზე აჩვენებენ. ფილმის გადაღებები მიმდინარეობდა მადრიდსა და მის მიმდებარე ტერიტორიებში, ესპანეთის ზღვისპირა რეგიონებსა და ინგლისში. სორაია შემალმა განაცხადა: „დისტრიბუტორებს მოსწონთ ის ფაქტი, რომ ფილმი ძარცვის შესახებ დაფუძნებულია არა ძალადობასა და ბრძოლაზე, არამედ გუნდურ მუშაობაზე, რომელიც შთაგონებულია ქარიზმატული და ვნებიანი განძზე მონადირე პერსონაჟით, რომლის როლს ლიამ კანინჰემი ასრულებს და საოცრად ნიჭიერი, ახალგაზრდა, თავგადასავლების მაძიებელი ფრედი ჰაიმორის პერსონაჟით.“ ჰაიმორმა ინტერვიუს დროს თქვა, რომ „მოხარული ვარ ესპანეთში დაბრუნებით და ჟაუმესთან ერთად ამ მშვენიერ პროექტზე მუშაობით.“ „საცავი“ 2021 წლის 15 იანვარს ბრაზილიისა და ტაივანის თეატრებში გამოვიდა. „საცავი“ — კინოფილმების ინტერნეტ-მონაცემთა ბაზა (ინგლისური) ↑ 1.0 1.1 1.2 ჯენიფერ გრინი. (2 აგვისტო, 2019 წ.) ბერლინი: ფრედი ჰაიმორი აწარმოებს და მონაწილეობას მიიღებს ფილმში „გზა ქვევით“ ესპანეთში მიმდინარე ძარცვის შესახებ. The Hollywood Reporter. ციტირების თარიღი: 9 აგვისტო, 2020 წ.. ↑ ჯონ ჰოუპველი. (27 თებერვალი, 2020 წ.) TF1 Studio-მ მსოფლიოს უმეტეს ნაწილს მიჰყიდა ფილმი „გზა ქვევით“, რომლის მთავარ როლში მონაწილეობს ფრედი ჰაიმორი (ექსკლუზივი). Variety. ციტირების თარიღი: 9 აგვისტო, 2020 წ.. ↑ ჯონ ჰოუპველი. (13 მაისი, 2019 წ.) TF1 Studio ფრედი ჰაიმორის თრილერს „გზა ქვევით“ გამოუშვებს (ექსკლუზივი). Variety. ციტირების თარიღი: 9 აგვისტო, 2020 წ..
სუპერ ოჯახი

სუპერ ოჯახი (ინგლ. The Incredibles) — 2004 წლის კომპიუტერული ანიმაციური კომედიური ფილმი, რომლის რეჟისორია ბრედ ბირდი, სცენარისტი — ბრედ ბირდი, პროდიუსერი — ჯონ უოკერი. მუსიკა ეკუთვნის მაიკლ ჯაკინოს. პერსონაჟებს ახმოვანებენ კრეიგ ტ. ნელსონი, ჰოლი ჰანტერი, სარა ვოველი და სხვები. ფილმი აწარმოა Pixar-მა, ხოლო დისტრიბუცია გაუწია Walt Disney Pictures-მა. „სუპერ ოჯახი“ — კინოფილმების ინტერნეტ-მონაცემთა ბაზა (ინგლისური) „სუპერ ოჯახი“ — Allmovie-ზე „სუპერ ოჯახი“ — ანიმაციური ფილმების მონაცემთა დიდ ბაზაში ↑ https://www.bbfc.co.uk/releases/incredibles-film-0 ↑ https://www.boxofficemojo.com/release/rl2807793153/
ეზეთხან ურუიმაგოვა

ეზეთხან ურუიმაგოვა (დ. 12 დეკემბერი, 1905, დიქორა — გ. 15 მაისი, 1955, ორჯონიკიძე) — ოსი მწერალი, წერდა რუსულ ენაზე. იყო პედაგოგოი. 1948 წელს გამოაქვეყნდა პირველი წიგნი რომანისა „ოსები“. ამ დაუმთავრებელი ტრილოგიის მეორე წიგნი გამოვიდა 1956 წელს. ასევე ავტორია პიესების, მოთხრობების, ნარკვევების და პუბლიცისტური სტატიებისა. ქართული საბჭოთა ენციკლოპედია, ტ. 10, თბ., 1986. — გვ. 182.
აკაკი ურუშაძე

აკაკი ურუშაძე (დ. 27 ოქტომბერი, 1918, თბილისი — გ. 1989) — ქართველი ლიტერატურათმცოდნე, ფილოლოგიის მეცნიერებათა დოქტორი (1964), პროფესორი (1966), მეცნიერების დამსახურებული მოღვაწე (1979). დაამთავრა თბილისის სახელმწიფო უნივერსიტეტის ფილოლოგიის ფაკულტეტი 1940 წელს. 1943 წლიდან პედაგოგიურ მოღვაწეობას ეწეოდა თბილისის სახელმწიფო უნივერსიტეტში. 1968 წლიდან იყო კლასიკური ფილოლოგიის კათედრის გამგე. იკვლევდა ბერძნულ-ქართული კულტურულ–ლიტერატურული და ენობრივი ურთიერთობის საკითხებს; ავტორია მნიშვნელოვანი გამოკვლევებისა კლასიკური ფილოლოგიის დარგში: „ძველი კოლხეთი არგონავტების თქმულებებში“ (1964), „ქართული კულტურის კერა ბულგარეთში“ (1969), „ბერძნულ-რომაული და ქართული მეტრიკის საკითხები“ (1980). მასვე ეკუთვნის ბერძნულ-ლათინურენოვან ავტორთა თხზულებების თარგმანები გამოკვლევებითა და კომენტარებით: აპოლონიოს როდოსელის „არგონავტიკა“ (1948; 1970), პლუტარქეს „რჩეული პარალელური ბიოგრაფიები“ (I, 1987, 1974), ქსენოფონტის "მოგონებები სოკრატეზე" და "სოკრატეს აპოლოგია" (1973), ჰორაციუსის „პოეტური ხელოვნებისათვის“ (1981) და სხვა. ქართული საბჭოთა ენციკლოპედია, ტ. 10, თბ., 1986. — გვ. 182. აკაკი ურუშაძე — საქართველოს ბიოგრაფიული ლექსიკონი
ნათელა ურუშაძე

ნათელა ურუშაძე (დ. 11 ოქტომბერი, 1923, ქუთაისი — გ. 5 თებერვალი, 2013) — ქართველი თეატრმცოდნე, საქართველოს სსრ ხელოვნების დამსახურებული მოღვაწე (1967), ხელოვნებათმცოდნეობის დოქტორი (1976), პროფესორი (1979), ღირსების ორდენის კავალერი (1998). დაამთავრა საქართველოს სახელმწიფო თეატრალური ინსტიტუტის სამსახიობო ფაკულტეტი 1945 წელს და მოსკოვის ა. ლუნაჩარსკის სახელობის ინსტიტუტი 1948 წელს. ამავე წლიდან პედაგოგიურ მოღვაწეობას ეწეოდა საქართველოს თეატრალურ ინსტიტუტში. მიხეილ თუმანიშვილი : წ.1 (თანაავტორი). - თბილისი, ტერა - ინკოგნიტა, 2004. - 216გვ.. - ISBN: 99928-0-897-7 სახლი სათამაშო : ანბანი და ამბავი თეატრისა (ავტორი). - თბილისი, დია, 1999. - 192გვ. - ISBN: 99928-42-37-7 მედეა ჯაფარიძე (ავტორი). - თბილისი, ხელოვნება, 1993 მეორე სიცოცხლე : სანდრო ახმეტელი (ავტორი). - თბილისი, ნაკადული, 1987 ვალერიან გუნია : ქართველი მსახიობის ცხოვრება და მოღვაწეობა (ავტორი). - თბილისი, საქ. თეატრ. საზ-ბა, 1987. წავიდეთ თეატრში (ავტორი). - თბილისი, განათლება, 1986 ქართული თეატრის ამბავი, თბილისი, ნაკადული, 1983 ფარნაოზ ლაპიაშვილი, თბილისი, 1982 დავით კაკაბაძე, თბილისი, 1979. თეატრი, თბილისი, 1977 მსახიობის ხელოვნება, თბილისი, ხელოვნება, 1976 ქართული სათეატრო კრიტიკა, თბილისი, ხელოვნება, 1973 არჩილ ჩხარტიშვილი : რეჟისორის ცხოვრება და შემოქმედება (ავტორი). - თბილისი, 1971 ელენე ახვლედიანი თეატრში, თბილისი, მერანი, 1968. ვეფხისტყაოსანი და ქართული სასცენო ხელოვნება, თბილისი, ლიტერატურა და ხელოვნება, 1967 სესილია თაყაიშვილი, თბილისი, ხელოვნება, 1962 ცაცა ამირეჯიბი : მონოგრაფია (ავტორი). - თბილისი, ხელოვნება, 1958 ვერიკო ანჯაფარიძემ თბილისი, ხელოვნება, 1957 ფრიდრიხ შილერი ქართულ სცენაზე (ავტორი). - თბილისი, 1956 ქართული საბჭოთა ენციკლოპედია, ტ. 10, თბ., 1986. — გვ. 182. ნათელა ურუშაძე — საქართველოს ბიოგრაფიული ლექსიკონი
ურფი

ურფი — ადგილობრივი ადათობრივი სამართალი არაბეთში, რომელიც შეიქმნა ისლამის გავრცელებამდე. უპირისპირდება შარიათს. ურფი დაუწერელი სამართალია. მისი მიხედვით გადაწყვეტილება გამოაქვს მბრძანებელს ან მის მოხელეს და არა ყადის. სიხარულიძე, ე., ქართული საბჭოთა ენციკლოპედია, ტ. 10, თბ., 1986. — გვ. 192.
ბერნარდო ალბერტო უსაი

ბერნარდო ალბერტო უსაი (დ. 10 აპრილი, 1887, ბუენოს-აირესი — გ. 21 სექტემბერი, 1971, ბუენოს-აირესი) — არგენტინელი ფიზიოლოგი, არგენტინის ბიოლოგიური საზოგადოების პრეზიდენტი, ბუენოს-აირესის უნივერსიტეტის პროფესორი (1910), მედიცინის დოქტორი (1911), ბუენოს-აირესში ბიოლოგიის და ექსპერიმენტული მედიცინის ინსტიტუტის დამაარსებელი და მისი დირექტორი 1943-1955 წლებში. 1947 წელს მიიღო ნობელის პრემია ლაურეატები ფიზიოლოგიასა და მედიცინაში და გახდა პირველი არგენტინელი მეცნიერი, რომელმაც ნობელის პრემია მიიღო. იყო აშშ-ის, ლონდონის და სხვა სამეცნიერო საზოგადოებების და აკადემიების წევრი. მისი შრომები ეხება ფიზიოლოგიის და ენდოკრინოლოგიის საკითხებს. ქართული საბჭოთა ენციკლოპედია, ტ. 10, თბ., 1986. — გვ. 183.
უსასრულობა (ფილოსოფია)

უსასრულობა — ცნება ფილოსოფიაში, რომელიც იხმარება თვისებრივი და რაოდენობრი აზრით. პირველი გამოხატავს სამყაროს მრავალფეროვნებას, მეორე აღნიშნავს უსაზღვროებას დროსა და სივრცეში. უსასრულობა ქართული საბჭოთა ენციკლოპედია, ტ. 10, თბ., 1986. — გვ. 183.
2211

ვიკისაწყობში არის გვერდი თემაზე: 2211 2211 (ორი ათას ორას თერთმეტი) წელი — გრიგორიანული კალენდრის არანაკიანი წელიწადი, რომლის პირველი დღეა სამშაბათი. ეს წელი არის XXIII საუკუნის მე-2 დეკადის 1-ლი წელი. მთავარი სტატია: კატეგორია:დაბადებული 2211. მთავარი სტატია: კატეგორია:გარდაცვლილი 2211.
2212

ვიკისაწყობში არის გვერდი თემაზე: 2212 2212 (ორი ათას ორას თორმეტი) წელი — გრიგორიანული კალენდრის ნაკიანი წელიწადი, რომლის პირველი დღეა ოთხშაბათი. ეს წელი არის XXIII საუკუნის მე-2 დეკადის მე-2 წელი. მთავარი სტატია: კატეგორია:დაბადებული 2212. მთავარი სტატია: კატეგორია:გარდაცვლილი 2212.
ოთარ შენგელია (მრავალმნიშვნელოვანი)

ოთარ შენგელია შეიძლება აღნიშნავდეს: ოთარ შენგელია — საქართველოს IV მოწვევის პარლამენტის წევრი ოთარ შენგელია — საქართველოს V მოწვევის პარლამენტის წევრი ოთარ შენგელია — ინჟინერი
სევასტოპოლის დაცვა (1854-1855)

სევასტოპოლის დაცვა (1854-1855) — ყირიმის ომის ნაწილი. 1854 წლის 13 სექტემბრიდან 1855 წლის 27 აგვისტომდე რუსეთის იმპერიის შავი ზღვის ფლოტი ცდილობდა სევასტოპოლის დაცვას საფრანგეთის, ინგლისის, ოსმალეთის და სარდინიის ჯარებისგან. რუსეთი ქალაქს იცავდა 14 აფრიანი სახაზო ხომალდით, 12 ფრეგატით და 40 ათასიანი გარნიზონით. სევასტოპოლის დაცვას ხელმძღვანელობდა ვიცე-ადმირალი ვ. კორნილიოვი, ხოლო მისი დაღუპვის შემდეგ ვიცე-ადმირალი პ. ნახიმოვი. მოკავშირეების განკარგულებაში იყო 89 სახაზო ხომალდი და ფრეგატი და 170 ათასი კაცი. მოკავშირეთა ჯარებს სარდლობდნენ ინგლისელი გენერალი ჯ.ფ. რაგლანი და ფრანგი გენერალი ფ. კანრობერი. მოკავშირეებმა ქალაქის დაბომბვა დაიწყეს 5 ოქტომბერს როგორც ზღვიდან, ასევე ხმელეთიდან, მაგრამ დიდ წინააღმდეგობას წააწყდნენ და იძულებული გახდნენ უკან დაეხიათ. დაიწყო ქალაქის ხანგრძლივი ალყა. მათ იერიში იერიშზე მიჰქონდათ და განუწყვეტლივ ბომბავდნენ ქალაქს. განსაკუთრებული ბრძოლა იყო საკვანძო პოზიციის, მალახოვ-კურგანის დასაკავებლად, რომლის პირველი რედუტი მოკავშირეებმა მაისის ბოლოს დაიკავეს. აგვისტოს ბოლოს მოკავშირეებმა მიწასთან გაასწორეს თავდაცვითი სიმაგრეები. რუსეთის არმიამ ყურის მარცხენა ნაპირიდან ჩრდილოეთისკენ დაიხია და 28 აგვისტოს ინგლისის და საფრანგეთის ჯარებმა ქალაქის სამხრეთ ნაწილი დაიკავეს. ბრძოლაში მოკავშირეებმა დაკარგეს 71 ათასი კაცი, რუსებმა 10 ათასი. ქართული საბჭოთა ენციკლოპედია, ტ. 9, თბ., 1985. — გვ. 266.
ისლამ რზაევი

ისლამ თაფდიგ-ოღლუ რზევი (აზერ. İslam Rzayev; დ. 11 ნოემბერი, 1934, სოფ. სარდარლი, ფუზულის რაიონი — გ. 26 იანვარი, 2008, ბაქო) — ჰანენდე, აზერბაიჯანის სსრ სახალხო არტისტი (1989). ისლამ თაფდიგ-ოღლუ რზევი დაიბადა 1934 წლის 11 ნოემბერს აზერბაიჯანის ფუზულის რაიონის სოფელ სარდარში. პირველადი განათლების მიღების შემდეგ, ჩააბარა ბაქოში არსებულ ასაფა ზეინალის სახელობის მუსიკალურ ტექნიკუმში. აქ ისლამ რზაევი ეზიარა ჰანენდეს ხელოვნებას საყოველთაოდ ცნობილი ოსტატის, სეიდ შუშინსკის კლასში. ამ პერიოდში მისი როგორც მომღერლის ჩამოყალიბებაში დიდი გავლენა მოახდინეს გამოჩენილმა შემსრულებლებმა ზულფი ადიგეზალოვმა და ჰაგიგათ რზაევამ. საბოლოოდ ისლამ რზაევმა დაამთავრა აზერბაიჯანის კულტურისა და ხელოვნების სახელმწიფო უნივერსიტეტი. ადრეული ასაკიდან მრავალი წლის განმავლობაში იყო მუსლიმ მაგომაევის სახელობის აზერბაიჯანის სახელმწიფო ფილარმონიის სოლისტი. „მუღამის თეატრის“ ერთ-ერთი შემქმნელი ისლამ რზაევი 1988 წლიდან სიცოცხლის ბოლომდე ამ თეატრშივე მუშაობდა მხატვრული ხელმძღავნელის რანგში. ისლამ რზაევი არის ყარაბაღის ჰანენდეს სკოლის გამოჩენილი წარმომადგენელი და ღირსეული გამგრძელებელი.უნიკალური ტალანტის და დიდი შრომისმოყვარეობის წყალობით დროის მოკლე პერიოდში დაიმსახურა აღიარება, როგორც შემსრულებელმა და მოიპოვა მსმენელთა სიყვარული. მან ღირსეულად გააგრძელა საკუთარი წინამორბედების ტრადიციები ხელოვნებაში. მთელი თავისი შემოქმედებითი მოღვაწეობის განმავლობაში მიისწრაფოდა მუღამის კლასიკური სტილის შესრულების შენარჩუნებისაკენ და დიდი ღვაწლი შეტანა შეძლო ამ საქმეში, სახალხო მუსიკის ყველა ნიუანსის ღრმად მგრძნობი ისლამ რზაევი წარმოადგენს ერთ-ერთ ყველაზე გამოკვეთილ ოსტატს, რომელმაც კიდევ უფრო გაამდიდრა ნაციონალური მუსიკალური განძი. აზერბაიჯანის ხანენდეს სკოლაში, რომელსაც უძველესი ისტორიული ფესვები აქვს, დაიკავა რა ღირსეული ადგილი, მან მნიშვნელოვანი წვლილი შეიტანა ამ მუსიკალური მიმდინარეობის განვითარებაში. აზერბაიჯანული მუსიკალური ხელოვნებაში შეტანილი დამსახურებისათვის ისლამ რზაევს მიენიჭა რიგი ჯილდოები, მათ შორის აზერბაიჯანის დამოუკიდებელი რესპუბლიკის მაღალი ჯილდო — ორდენი „შოხრატი“. გარდაიცვალა 2008 წლის 26 იანვარს, 74 წლის ასაკში.
სევასტოპოლის დაცვა (1941-1942)

სევასტოპოლის დაცვა (1941-1942) — მეორე მსოფლიო ომის ნაწილი. მიმდინარეობდა 1941 წლის 30 ოქტომბრიდან 1942 წლის 4 ივლისამდე. 1941 წლის 25-27 ოქტომბერს გერმანიის არმიამ გაარღვია საბჭოთა არმიის დაცვა პერეკოპის ყელზე და ყირიმში შეიჭრა. საბჭოთა 51-ე არმიამ მძიმე ბრძოლებით დაიხია ქერჩისკენ, ხოოლო ზღვისპირეთის არმიამ იალტისა და სევასტოპოლისკენ. 30 ოქტომბრიდან ნოემბრამდე სევასტოპოლის გარნიზონი საკუთარი ძალებისთ იცავდა თავს. 9 ნოემბერს მას შეუერთდა ზღვისპირეთის არმია. სევასტოპოლის დაცვის რაიონის სარდლად დაინიშნა ვიცე-ადმირალი ფ. ოქტიაბრსკი. ჯარების რიცხვი შეადგენდა 55 ათას კაცს, მათ შორის 29 ათასი სახმელეთო ფრონტზე. 11 ნოემბერს გერმანიის სარდლობამ თავი მოუყარა 4 ქვეით დივიზიას და სხვა ნაწილებს, სულ 60 ათასამდე კაცს. და განაახლა შეტევა სევასტოპოლზე იალტის საავტომობილო გზის გასწვრივ. 21 ნოემბერს გერმანიამ შეტევა შეწყვიტა და თავდაცვაზე გადავიდა. ნოემბრის ბოლოს და დეკემბრის I ახევარში სევასტოპოლის დაცვას დაემატა 388-ე მსროლელი დივიზია და სამარშო შევსება. 17 დეკემბერს გერმანიის და რუმინეთის ჯარებმა შეტევა განაახლეს. მათი მიზანი იყო ჩრდილოეთ უბეზე გასვლა. 20 დეკემბერს გერმანიის ჯარები მიზანთან ახლოს იყვნენ. სევასტოპოლის დაცვა გაძლიერებულ იქნა 79-ე ბრიგადით, 23-24 დეკემბერს 345-ე მსროლელი დივიზიით და სატანკო ბატალიონით, ხოლო 28 დეკემბერს 386-ე დივიზიით. გერმანიის ჯარებმა უკა დქაიხიეს. ამაში თავისი წვლილი შეიტანა ქერჩ-ფეოდოსიის სადესანტო ოპერაციამ. 1-4 იანვარს კონტრშეტევით საბჭოთა ჯარებმა მოწინააღმდეგე საწყის პოზიციებზე დააბრუნეს. 1942 წლის მაისში საბჭოთა ჯარების მიერ ქერჩის დატოვების შემდეგ სევასტოპოლის დაცვა გაჭირდა. გერმანიამ დაიწყო ქალაქის საჰაერო და საარტილერიო დაბომბვა და ბლოკადა ზღვიდან. სევასტოპოლთან გერმანიამ თავი მოუყარა 10 ქვეით დივიზიას, 1 მოტორიზებულ ბრიგადას და სამ პოლკს, სულ 200 000 კაცი. სევასტოპოლში იყო 7 მსროლელი დივიზია, 4 ბრიგადა და სამი პოლკი, სულ 106 ათასი კაცი. 7 ივნისს გერმანიამ შეტევა განაახლა და 18 ივნისს გავიდა ჩრდილოეთ უბეზე, 29 ივნისს გადალახა ჩრდილოეთ უბე და აიღო საპუნ-მთა. 30 ივნისს ბრძოლები გაიმართა მალახოვ-კურგანზე, ქალაქის მისადგომებთან. 1 ივლისს საბჭოთა ჯარმა დაიწყო ევაკუაცია, ნაწილი ქერჩის სრუტის გადალახვით კავკასიონის სანაპიროზე გადავიდა, ნაწილი კი პარტიზანებს შეუერთდა. გერმანიისა და რუმინეთის ჯარებმა დაკარგეს 35 ათასამდე კაცი, ხოლო საბჭოთა კავშირმა 300 ათასზე მეტი. ქართული საბჭოთა ენციკლოპედია, ტ. 9, თბ., 1985. — გვ. 266.
იგორ სევერიანინი

იგორ სევერიანინი (დ. 4 მაისი, 1887, პეტერბურგი — გ. 20 დეკემბერი, 1941, ტალინი) — რუსი პოეტი, მოღვაწეობა დაიწყო 1904 წლიდან. პოპულარობა მოუტანა კრებულმა „მეხთამტეხი თასი“ (1913). მისი კრებულებია „ოქროლირა“ (1914), „ანანასები შამპანურში“ (1915), „პოეზოანტრაქტი“ (1915). იყო ეგოფუტურიზმის ლიდერი. 1918 წლიდან წავიდა ემიგრაციაში. 1913 წელს თ. სოლოგუბთან ერთად პოეზიის საღამოები გამართა თბილისში, ქუთაისსა და ბათუმში. ქართული საბჭოთა ენციკლოპედია, ტ. 9, თბ., 1985. — გვ. 267.
ჯინო სევერინი

ჯინო სევერინი (დ. 7 აპრილი, 1883, კორტონა, ტოსკანა — გ. 27 თებერვალი, 1966, პარიზი) — იტალიელი ფერმწერი. პირველი ფერწერული ტილოები შექმნა 1901 წელს, როდესაც დაუახლოვდა უ. ბოჩონისა და ჯ. ბალას. 1906 წლიდან ცხოვრობდა პარიზში. იყო ფუტურიზმის ერთ-ერთი ფუძემდებელი. 1910-იან და სიცოცხლის ბოლო წლებში ახლოს იყო აბსტრაქტულ ხელოვნებასთან. 1910-იანი წქლების დასასრულსა და 1930-იან წლებში კუბიზმთან. ქართული საბჭოთა ენციკლოპედია, ტ. 9, თბ., 1985. — გვ. 267.
თურღაის პლატო

თურღაის პლატო, თურღაის მაგიდა მხარე — პლატოსებური ამაღლება ყაზახეთის ჩრდილო-დასავლეთ ნაწილში. სამხრეთ ურალის და მუღოჯარის მთებს (დასავლეთი) და ყაზახეთის წვრილგორაკებს (აღმოსავლეთი) შორის. მერიდიანულადაა გადაჭიმული 630 კმ-ზე, სიგანე დაახლოებით 300 კმ-ია, სიმაღლე 200–300 მეტრამდე მერყეობს. პლატოს ღერძულ ნაწილს გასდევს თურღაის ხეობა. ტექტონიკურად ეპიჰერციულ ბაქანს წარმოადგენს. ზედაპირი აგებულია პალეოგენური ზღვიური და ნეოგენური კონტინენტური ნალექებით. პლატოს ჩრდილოეთი ნაწილი სუსტადაა დანაწევრებული, სამხრეთი ნაწილი ღარტაფებით, ხრამებითა და ხევებით მაგიდა მთებადა არის დანაწევრებული. ხევების ძირზე მლაშე ტბებია. ჰავა მშრალი და მკვეთრად კონტინენტურია. იცის ცივი ზამთარი და ცხელი ზაფხული. ჩრდილოეთი ნაწილი სტეპის ზონაშია, სადაც სამხრეთის შავმიწები და მუქი წაბლა ნიადაგებია განვითარებული; სამხრეთი ნაწილი ნახევარუდაბნოს ზონაშია მოქცეული. თურღაის პლატოს საზღვრებში არის მაგნეტიტური რკინის მადნის, მურა რკინაქვის, ბოქსიტებისა და სხვა წიაღისეულის დიდი საბადოები. ↑ 1.0 1.1 1.2 ქართული საბჭოთა ენციკლოპედია, ტ. 5, თბ., 1980. — გვ. 28.
ანდრია სევერნი

ანდრია სევერნი (დ. 28 აპრილი, 1913, ტულა — გ. 1987) — რუსი ასტროფიზიკოსი, სსრკ მეცნიერებათა აკადემიის აკადემიკოსი (1968). 1935 წელს დაამთავრა მოსკოვის უნივერსიტეტ. 1938-1946 წლებში მუშაობდა სახელმწიფო ასატრონომიურლ ინსტიტუტში. 1946 წლიდან მუშაობდა ყირიმის ასტროფიზიკურ ობსერვატორიაში. 1952 წლიდან იყო მისი დირექტორი. მისი ძირითადი შრომები ეხება თეორიულ ასტროფიზიკას და მზის ფიზიკას. გამოიკვლია მზის ანთებანი, დაადგინა მათი კავშირი მზის ლოკალურ მაგნიტურ ველებთან. აღმოაჩინა მზის 160 წუთიანი პულსაცია, აღმოაჩინა ვარსკვლავთა სუსტი მაგნიტური ველები. ქართული საბჭოთა ენციკლოპედია, ტ. 9, თბ., 1985. — გვ. 267.
სამირ შარიფოვი

სამირ რაუფ-ოღლუ შარიფოვი (აზერ. Samir Rauf oğlu Şərifov; დ. 7 სექტემბერი, 1961, აზერბაიჯანის სსრ, სსრკ) — აზერბაიჯანის სახელმწიფო მოღვაწე, აზერბაიჯანის ფინანსთა მინისტრი 2006 წლიდან. დაიბადა 1961 წლის 7 სექტემბერს. 1983 წელს დაამთავრა კიევის სახელმწიფო უნივერსისტეტის საერთაშორისო ეკონომიკური ურთიერთობების ფაკულტეტი. უნივერსიტეტის დამთავრების შემდეგ მუშაობდა ბაქოში სსრკ-ის საგარეო ვაჭრობის სამინისტროს სისტემაში, შემდგომ სამხრეთ იემენში, ხოლო 1991-დან 1995 წლამდე — აზერბაიჯანის საგარეო საქმეთა სამინისტროს საერთაშორისო ეკონომიკური ურთიერთობების დეპარტამენტში, ხელმძღვანელის მოადგილედ. 1995-დან 2001 წლამდე აზერბაიჯანის ეროვნული ბანკის სისტმაში მუშაობდა, 2000 წლიდან იყო აზერბაიჯანის რესპუბლიკის სახელმწიფო ნავთობის ფონდის (არსნფ) აღმასრულებელი დირექტორი. 2006 წლის აპრილში დაინიშნა აზერბაიჯანის ფინანსთა მინისტრად. 2008 წლიდან სამირ შარიფოვი საერთაშორისო სავალუტო ფონდის (სსფ) საბჭოს წევრია აზერბაიჯანის მხრიდან. არის აზერბაიჯან-საფრანგეთის საერთაშორისო ეკონომიკური კომისიის თანათავმჯდომარე. დაქორწინებულია, ჰყავს სამი შვილი. ↑ 1.0 1.1 А.МЕХТИЕВА (19.04.2006). „Минфин Азербайджана возглавил "киевский нефтяник" Самир Шарифов“ (რუსული). ЦентрАзия. დაარქივებულია ორიგინალიდან — 04.03.2016. ციტირების თარიღი: 08.09.2020. შეამოწმეთ თარიღის პარამეტრი |access-date=, |date=, და |archivedate=-ში (დახმარება) ↑ „SHARIFOV Samir Rauf oglu - Minister of Finance“ (ინგლისური). oilfund.az. დაარქივებულია ორიგინალიდან — 2016-03-04. ციტირების თარიღი: 2020-09-08. ↑ «IMF Members' Quotas and Voting Power, and IMF Board of Governors», International Monetary Fund website, 5.01.2013 ↑ В Париже состоялось шестое заседание азербайджано-французской экономической комиссии. 1news.az, 24.09.2011
2213

ვიკისაწყობში არის გვერდი თემაზე: 2213 2213 (ორი ათას ორას ცამეტი) წელი — გრიგორიანული კალენდრის არანაკიანი წელიწადი, რომლის პირველი დღეა პარასკევი. ეს წელი არის XXIII საუკუნის მე-2 დეკადის მე-3 წელი. მთავარი სტატია: კატეგორია:დაბადებული 2213. მთავარი სტატია: კატეგორია:გარდაცვლილი 2213.
თურღაის ფაუნა

თურღაის ფაუნა, ინდრიკოთერიუმის ფაუნა — ოლიგოცენური ეპოქის, უპირატესად ხმელეთის ძუძუმწოვრების კომპლექსი ცენტრალური აზიის ტერიტორიაზე. სახელწოდება მომდინარეობს თურღაის ღარტაფისაგან, სადაც ალექსი ბორისიაკმა პირველად აღწერა ამ კომპლექსის ყველაზე დამახასიათებელი წარმომადგენელი გიგანტური მარტორქა — ინდრიკოთერიუმი. თურღაის ფაუნის მნიშვნელოვანი წარმომადგენელია ალაცეროპსი, ხალიკოთერიუმები (სქიზოთერიუმი), ღორისნაირნი (ენტელოდონი, ანთრაკოთერიუმები), არქაული ტრაგულიდები (ლოფიომერიქსი, პროდრემოთერიუმი) და სხვა. ფაუნის წარმომადგენლები ბინადრობდნენ როგორც გაშლილ ველებზე, ისე ტყეებისა და მდინარეთა დაჭაობებულ სანაპიროებზე. ↑ 1.0 1.1 გაბუნია ლ., ქართული საბჭოთა ენციკლოპედია, ტ. 5, თბ., 1980. — გვ. 28.
სევერნი (კანადა)

სევერნი (ინგლ. Severn) — მდინარე კანადაში, ონტარიოსა და მინიტობაა პროვინციებში. სიგრძე 981 კმ. აუზის ფართობი 101 ათასი კმ2 სათავე აქვს ლავრენტის მაღლობზე, გაივლის ტბებს, ჩადის ჰუდსონის ყურეში. წყალდიდობა იცის ზაფხულში. გაყინულია ნოემბრიდან მაისის ჩათვლით. ზემო დინებაში ჭორომიანია. ქართული საბჭოთა ენციკლოპედია, ტ. 9, თბ., 1985. — გვ. 267.
ჯასტინ ტიმბერლეიკი

ჯასტინ რენდოლ ტიბერლეიკი (დ. 31 იანვარი, 1981. მემფისი, ტენესი, აშშ) — ამერიკელი პოპ და რიტმ-ენდ-ბლუზ მომღერალი, სიმღერის ტექსტების ავტორი, მუსიკალური პროდიუსერი, მოცეკვავე და მსახიობი. პოპულარული გახდა როგორც პოპულარული ბოიბენდის - 'N Sync-ის სოლისტი. 2002 წელს მან გამოუშვა თავისი სადებიუტო სოლო ალბომი Justified, რომლის მსოფლიო მასშტაბით შვიდ მილიონზე მეტი ეგზემპლარი გაიყიდა. მთავარი სტატია: ჯასტინ ტიმბერლეიკის დისკოგრაფია. Justified (2002) FutureSex/LoveSounds (2006) The 20/20 Experience – 1 of 2 (2013) The 20/20 Experience – 2 of 2 (2013) Man of the Woods (2018) Everything I Thought It Was (2024) ჰედლაინერი The Justified World Tour (2003–2004) FutureSex/LoveShow (2007) The 20/20 Experience World Tour (2013–2015) თანაჰედლაინერი Justified and Stripped Tour (კრისტინა აგილერასთან) (2003) Legends of the Summer Stadium Tour (ჯეი-ზისთან) (2013) შეგიძლიათ იხილოთ მედიაფაილები თემაზე „ჯასტინ ტიმბერლეიკი“ ვიკისაწყობში. ოფიციალური საიტი ჯასტინ ტიმბერლეიკი — სტატია ენციკლოპედია ბრიტანიკიდან (ინგლისური) ჯასტინ ტიმბერლეიკი AllMusic-ზე ჯასტინ ტიმბერლეიკი კინოფილმების ინტერნეტ-მონაცემთა ბაზაში ↑ Min, Janice (November 17, 2016). „Songwriter Roundtable: Justin Timberlake, Sting, Alicia Keys and More Hitmakers on Gender Bias, Trump's 'Hitler-Level' Rhetoric and Fears of a 'Divided States of America'“. Billboard. ციტირების თარიღი: March 29, 2017.
სახავეთ მამედოვი

სახავეთ ამირხან ოღლი მამედოვი (აზერ. Səxavət Əmirxan oğlu Məmmədov; 23 ოქტომბერი, 1953, გიულაბლი — გ. 30 სექტემბერი, 1991) — აზერბაიჯანელი მომღერალი (ჰანენდე). დაიბადა 1953 წლის 23 ოქტომბერს, სოფელ გიულაბლიში, აღდამის რაიონში. 1971 წელს ჩააბარა ასაფა ზეინალის სახელობის მუსიკალურ სასწავლებელში. 1983-1988 წლებში სწავლობდა აზერბაიჯანის ხელოვნების სახელმწიფო ინსტიტუტში. 1991 წლის 30 სექტემბერს ავტოკატასტორფაში დაიღუპა. 1976 წლიდან იყო სახალხო-ინსტრუმენტალური ანსამბლი „ჰუმაიუნ“-ის სოლისტი. 1988 წელს გამოვიდა სახავეთ მამედოვის პირველი ფირფიტა. 1989 წელს მის მიერ იყო ორგანიზებული ანსამბლი „ყარაბაღი“. სახავეთ მამედოვს ხშირად უწოდებენ „აზერბაიჯანის ოქროს ხმას“ და „ყარაბაღის ბულბულს“. აზერბაიჯანის ხელოვნებაში მისმა შესრულებულმა მუღამებმა სამუდამოდ დატოვეს თავიანთი კვალი. ↑ Биография - Официальный сайт творчества Сехавета Мамедова. დაარქივებულია ორიგინალიდან — 2016-06-15. ციტირების თარიღი: 2012-06-13. ↑ 2.0 2.1 Имя ханенде Сахавета Мамедова золотыми буквами вписано в летопись азербайджанского мугама (фотосессия) ↑ «Карабахский соловей» Сахавет Мамедов: «Он прожил всего лишь 38 лет …» (ФОТО)